Publication: Magyar Közlöny
Issue: MK-2005-168 (Year: 2005, Number: 168)
Era: 2004-2010
Section: Az 1996. évi XXI. törvény és az Országos Területfejlesztési Koncepció 1998-as elfogadása óta
Paragraph Index: 3196

e) A megújuló energiaforrások részarányának növelése Magyarország energiagazdálkodásában a jelenleginél sokkal nagyobb arányt tölthetnek be a megújuló energiaforrások, ha tudatosan kihasználjuk az ezzel kapcsolatos lehetõségeinket. Ez összhangban van az Európai Unióban érvényesülõ tendenciákkal, és gazdaságunk energiatakarékossági törekvéseivel is. A megújuló energiavagyon nemzetgazdasági szempontból kiemelt fejlesztést igénylõ és integrált térségi hasznosítást szolgáló területei a következõk: – az energetikailag felhasználható mezõgazdasági termékek elõállítása és a mezõgazdasági hulladékok hasznosítása mind közvetlen mind közvetett módon (például : bioetanol, biodízel); – az egyéb megújuló, alternatív energiaforrások alkalmazásának elõsegítése a helyi, kistérségi ellátás érdekében. A megújuló energiaforrások kihasználása alapvetõen helyi, kistérségi feladat, de a vonatkozó szabályozások, ösztönzõ mechanizmusok, módszertani anyagok kidolgozása szükségessé teszi a regionális és központi területi koordinációt és a folyamatos kormányzati segítséget. IV. 5. Határ menti területek együttmûködésének erõsítése Magyarország határ menti térségei – az észak-nyugati országrész kivételével – többnyire az ország elmaradott, alacsony társadalmi-gazdasági státuszú területei. Ezeknek a perifériális helyzetben lévõ térségeknek sajátos elhelyezkedésük, az átértékelõdõ szerepû országhatár jelenléte kitörési pont lehet, amennyiben ennek lehetõségeit, mint erõforrást ki tudják használni. Átértékelõdnek a lehetõségek az ország ún. uniós határai, illetve a többi határszakasz mentén is. Uniós csatlakozásunkat követõen különösen felértékelõdött a határ menti kapcsolatok jelentõsége. Hazánknak a jövõben az EU új szomszédsági politikájával összhangban vezetõ koordinációs, szervezõ, információs szerepet kell játszania az egész Kárpát-medence fejlõdésében, a határ menti, határon átnyúló interregionális és transzregionális együttmûködések tervezésében, szervezésében és végrehajtásában. Ezek az együttmûködések megteremthetik a Kárpát-medencében korábban természetes egységet képezõ régiók, vonzáskörzetek újraéledését, lehetõvé teszik az adott területeknek, településeknek gyorsabb ütemû felemelkedését. Fontos, hogy ezek az együttmûködések ne csak formálisan alakuljanak, hanem valós határokon átnyúló intézményi, vállalati, infrastruktúrafejlesztési, munkaerõpiaci együttmûködéseket tartalmazzanak, melyeknek célja, hogy integrált határ menti térségek jöjjenek létre országszerte. Az alapvetõ cél, hogy a felértékelõdõ határmentiségbõl, a határ szerepének megváltozásából adódó elõnyöket – úgy, mint hídszerep, fejlesztési többletforrások, nemzetköziségbõl adódó lokális szinergiák, gazdasági-kereskedelmi lehetõségek – a térségek a megújulás erõforrásaként kamatoztatva tudják fejlõdésük motorjává formálni. Részcélok: – Az elérhetõség javítása határon átnyúló fõ- és mellékút-hálózati fejlesztésekkel, ill. tömegközlekedés kialakításával, fejlesztésével; – a határon átnyúló kapcsolatok zavartalan mûködéséhez határátkelõhelyek létesítése az átkelõhiányos szakaszokon; – összehangolt turisztikai termékrendszer kialakítása; – határon átnyúló természet- és környezetvédelmi, ökológiai gazdálkodási rendszerek kiépítése (pl. natúrparkok), valamint a katasztrófavédelmi tevékenységek összehangolása; – a közszolgáltatások szervezésének (hulladékgazdálkodás, szennyvízkezelés, egészségügy, stb.) határon átnyúló megoldásainak ösztönzése; – a határ mentén élõk egészségügyi ellátásának összehangolása, az egészségturizmus közös programokban történõ fejlesztése; – a vonzáskörzeti kapcsolatok újjáélesztése / kialakítása; – speciális kereskedelmi elõnyök hasznosítása; – az átmenõ határforgalommal kapcsolatos logisztikai szolgáltatások kiépítése; – közös befektetés-ösztönzés, gazdaságfejlesztés; – a munkaerõpiaci és a képzési rendszerek összehangolása; – közös területi tervezés, közös regionális programok, az interregionális és transzregionális együttmûködések hazai támogatásának biztosítása; – tapasztalatok átadása és az együttes programozásban érintett országokkal közös intézményi struktúra továbbfejlesztése; – a határon túli magyarok szervezeteivel, intézményeivel való együttmûködés erõsítése, a közös nyelv, illetve kultúra kínálta elõnyök hasznosítása; – a határ menti együttmûködéseknek ki kell terjednie a Víz Keretirányelv által elõírt vízgyûjtõ-gazdálkodási tervek elkészítésére, a víztestek jó ökológiai állapotának eléréséhez szükséges intézkedési programok meghatározására, a szennyezések kialakulásának megelõzésére közös monitoring programok, továbbá riasztási rendszer mûködtetésére. IV. 6. Rurális (vidékies) térségek területileg integrált fejlesztési prioritásai A rurális (vidékies) térségek fejlesztésében a területfejlesztési politikai fejlesztések kiemelt jelentõséggel bírnak, tekintettel a vidékies adottságok és problémák markáns területi jellegére. A területfejlesztési politikai fejlesztések közül is kiemelkedik a kifejezetten e térségekre irányuló vidékfejlesztés jelentõsége, de természetesen e térségek fejlesztései során szerepet kap a területfejlesztési politika többi pillére is, sõt néhányuk szintén meghatározó jelleggel bír. Ezért a vidékies térségekre irányuló fejlesztések több OTK célban is megjelennek4. A jelen területi cél azonban kifejezetten a vidékies térségekkel foglalkozik, és – elsõsorban, de nem kizárólagosan – ezek fejlesztésével kapcsolatos vidékfejlesztési jellegû célokat és beavatkozásokat fogalmaz meg. A célkitûzés szolgálni kívánja a fejlesztések agrárágazatokon túlmutató integráltságának és területi szemléletének fokozását, melyet a változó társadalmigazdasági-környezeti igények és az ezekre épülõ nemzetközi és hazai szakmai és politikai tendenciák indokolnak. Ezért e célkitûzés: · újabb területi szempontokat vezet be a vidékies térségek lehatárolásába, · a vidékies térségek fejlesztésének horizontális céljait fogalmazza meg, és · a vidékies térségeken belül is területi szemléletû orientációt ad a fejlesztéseknek. A vidékies térségek lehatárolása A térségi lehatárolás biztosítja a vidékies térségeket érintõ különbözõ fejlesztéspolitikai beavatkozások területi összehangolását és a koncentráció elvének területi érvényesítését. A lehatárolás ezáltal orientálja a hazai vidékies térségek számára kiemelkedõen fontos uniós 4A területi céloknál kiemelhetõ az elmaradott és hátrányos helyzetû térségek felzárkóztatásában, a környezetileg érzékeny országosan kiemelt területek, a határmenti területek és a városhálózati kapcsolatrendszer fejlesztésében megjelenõ vidékies térségi dimenzió. források felhasználását és más fejlesztéspolitikai (elsõsorban területfejlesztési politikai) beavatkozásokat is. A hazai természeti és településszerkezeti sajátosságok és a lehatárolási módszerek miatt az eddig alkalmazott vidékies térség lehatárolások az ország területének szinte egészét felölelik, és a vidékfejlesztési programok területi dimenziója gyenge. Az ország európai szintû összehasonlításban is kiemelkedõen vidékies, így e térségeink kiterjedtsége indokolt. Ugyanakkor a vidékies térségek célirányosabb, a helyi szükségletekhez és adottságokhoz jobban igazodó fejlesztése érdekében célszerû e térségi lehatárolásba és differenciálásba új területi szempontokat bevezetni, a vidékfejlesztésnek területfejlesztési politikai koordinációt adni. · A jelenlegi térségi alapú lehatárolások területileg gyengén koncentráltak, és túlzottan heterogén társadalmi-gazdasági-környezeti adottságú térségeket fûznek egybe. · A homogénebb települési szintû lehatárolás a területi tervezés számára kedvezõtlen, mert a statisztikák ellenére a vidékies adottságok és problémák településhatároktól függetlenek, és a fejlesztésben a város-vidék viszonylatnak is meg kell jelennie. · A térségi lehatárolás célszerûen kistérségi alapú, ahol beazonosítandók a város-vidék viszonytól független fejlesztési irányokkal rendelkezõ urbanizált központok. · Továbbra is célszerû a nemzetközi és hazai gyakorlat könnyen kezelhetõ, népsûrûségre és népességszámra épülõ lehatárolásaiból kiindulni. Ugyanakkor figyelembe kell venni a mezõgazdasági, erdészeti és a természeti területek arányát a földhasználatban, valamint a munkaerõ-piaci trendeket (mezõ- és erdõgazdaságban foglalkoztatottak arányának változása) is. · A vidékies térségek lehatárolásának újragondolása során a 2007-2013-as idõszak formálódó európai uniós vidékfejlesztési politikájának vonatkozó iránymutatását is figyelembe kell venni. A fenti szempontok alapján az OTK lehatárolása három vidékies kistérség-kategóriát különböztet meg a térség népsûrûsége és a népességszámmal meghatározott urbanizált települések elõfordulása alapján:

Source: https://magyarkozlony.hu/hivatalos-lapok/bd25a8d4258356318d0cbe5f63bd9b460c2bbdad/dokumentumok/15f51b3e24c89be23e9dac4198d569b7c5de633b/letoltes